CELEX: 22005D0148
Language: sk
Date: 2005-12-02 00:00:00
Title: Rozhodnutie Spoločného výboru EHP č. 148/2005 z  2. decembra 2005 , ktorým sa mení a dopĺňa príloha XI (Telekomunikačné služby) k Dohode o EHP

23.2.2006   
            
            
               SK
            
            
               Úradný vestník Európskej únie
            
            
               L 53/46
            
         
      ROZHODNUTIE SPOLOČNÉHO VÝBORU EHP
   
   č. 148/2005
   z 2. decembra 2005,
   ktorým sa mení a dopĺňa príloha XI (Telekomunikačné služby) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore, zmenenú a doplnenú Protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha XI k dohode bola zmenená a doplnená rozhodnutím Spoločného výboru EHP č. 105/2005 (1).
            
         
               (2)
            
            
               Rozhodnutie Komisie 2004/545/ES z 8. júla 2004, týkajúce sa zosúladenia využitia rádiového frekvenčného spektra v pásme 79 GHz pre automobilové radarové zariadenie krátkeho dosahu v Spoločenstve (2), sa má začleniť do dohody.
            
         
               (3)
            
            
               Rozhodnutie Komisie 2005/50/ES zo 17. januára 2005 o zosúladení rádiového frekvenčného spektra v pásme 24 GHz na časovo obmedzené využitie pre automobilové radarové zariadenie krátkeho dosahu na území Spoločenstva (3) sa má začleniť do dohody,
            
         ROZHODOL TAKTO:
   Článok 1
   Za bod 5cp [nariadenie Európskeho parlamentu a Rady (ES) č. 460/2004] prílohy XI k dohode sa vkladajú tieto body:
   
      
                  „5cq.
               
               
                  
                     32004 D 0545: rozhodnutie Komisie 2004/545/ES z 8. júla 2004, týkajúce sa zosúladenia využitia rádiového frekvenčného spektra v pásme 79 GHz pre automobilové radarové zariadenie krátkeho dosahu v Spoločenstve (Ú. v. EÚ L 241, 13.7.2004, s. 66).
               
            
                  5cr.
               
               
                  
                     32005 D 0050: rozhodnutie Komisie 2005/50/ES zo 17. januára 2005 o zosúladení rádiového frekvenčného spektra v pásme 24 GHz na časovo obmedzené využitie pre automobilové radarové zariadenie krátkeho dosahu na území Spoločenstva (Ú. v. EÚ L 21, 25.1.2005, s. 15).“
               
            
   Článok 2
   Znenia rozhodnutí 2004/545/ES a 2005/50/ES v islandskom a nórskom jazyku, ktoré budú uverejnené v dodatku EHP k Úradnému vestníku Európskej únie, sú autentické.
   Článok 3
   Toto rozhodnutie nadobúda účinnosť 3. decembra 2005 pod podmienkou, že Spoločnému výboru EHP budú zaslané všetky oznámenia podľa článku 103 ods. 1 dohody (4).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 2. decembra 2005
      
         
            Za Spoločný výbor EHP
         
         
            predseda
         
         HSH Prinz Nikolaus von LIECHTENSTEIN
         
      
   
   
      (1)  Ú. v. EÚ L 306, 24.11.2005, s. 41.
   
      (2)  Ú. v. EÚ L 241, 13.7.2004, s. 66.
   
      (3)  Ú. v. EÚ L 21, 25.1.2005, s. 15.
   
      (4)  Nie sú uvedené žiadne ústavné požiadavky.